cyanic-selkie/wikianc huggingface dataset:
Normatīvo aktu sistematizācija
Normatīvo aktu sistematizācijā ar vien lielāka nozīme ir informācijas tehnoloģijām, jo arvien pieaug normatīvo aktu skaits, kā arī palielinās starptautiskā integrācija, kas apgrūtina orientāciju normatīvo aktu sistēmā.
Titāns
Iegūšana
Lai gan dabā titāns nav sastopams brīvā veidā, tas ir devītais izplatītākais elements Zemes garozā. Titāns galvenokārt ir sastopams rūdās un kā piemaisījums citu metālu rūdām. Nozīmīgākie titānu saturošie minerāli ir rutils un ilmenīts, tie abi satur titāna dioksīdu. Titānu nevar iegūt ar pirometalurģiskām metodēm (reducējot ar oglekli paaugstinātā temperatūrā), tāpēc, ka tas tad reaģē ar gaisu. Titānu iegūst no tetrahlorīda, kuru pēc tam attīra un reducē inertu gāzu atmosfērā ar magniju. Šī ir dārga metode.
Jaungvineja
Austronēziešu atnākšana
Līdz eiropiešu atnākšanai Jaungvinejas iedzīvotāji metālu nepazina un nelietoja.
Salas izpēte
Detālāku salas krastu kartēšanu 1623. gadā veida nīderlandiešu jūrasbraucējs Jans Karstenszons.
2005. gadā ASV pētnieku grupa salas rietumu daļas centrālajā kalnienē, Fodžas grēdā atklāja ap 300 000 hektārus plašu teritoriju, kas tikusi ilgstoši izolēta no pārējās apkaimes. Pētnieki šo teritoriju nodēvēja par "Ēdenes dārzu". Neilgajā ekspedīcijas uzturēšanās laikā šeit tika atklātas 20 jaunas varžu sugas, četras tauriņu sugas, piecas jaunas palmu sugas un daudz citu augu sugas, kā arī tādas putnu un zīdītāju sugas, kas tika uzskatītas par izmirušām. Dzīvniekiem nav bijis kontakta ar cilvēkiem un dažu sugu zīdītājdzīvnieki ļāva ņemt sevi rokās.
ASV Samoa
Pārvalde
Suverēnās tiesības pārvaldīt Austrumsamoa un garantēt tās konstitūciju pieder ASV prezidentam kopīgi ar Iekšlietu ministriju. Austrumsamoa ārējos sakarus arī organizē ASV.
Austrumsamoa tiek iedalīta 3 rajonos un 2 "neadministrētos" atolos. Vienlaikus Austrumsamoa iedalās 66 ciemos.
Austrumsamoa parlaments (Fono) sastāv no divām palātām - Pārstāvju palātā ir 18 deputāti kas tiek ievēlēti uz diviem gadiem, Senātā ir 18 deputāti, kas tiek ievēlēti uz četriem gadiem - Senātu ievēlē salu virsaiši. Sveinsa salas pārstāvim nav balss tiesību.
SK Liepājas Metalurgs
SK Liepājas Metalurgs ir Liepājas sporta klubs (līdz 2007. gadam tā nosaukums bija FHK Liepājas Metalurgs), kurā ietilpst:
Final Fantasy VII
Matērijas
Pamata elements, kas ietekmē spēles sistēmu (gameplay), ir matērijas izmantošana. Matērija (Materia) - objekti, kas izskatās pēc nelielām krāsainām lodītēm un kurus var pielietot varoņu ekipēšanai, tādējādi piešķirot tiem jaunas spējas. Pēc pielietošanas veida matērijas iedala:
Dārzenis
Dārzenis ir ēdams lakstaugs vai tā daļa, kura sulīgās daļas tiek lietotas uzturā, bet tas nav saldais auglis vai sēkla. Terminam "dārzenis" nav zinātniska paskaidrojuma; tā nozīme galvokārt ir izveidojusies kulinārijas un kultūras tradīciju ietekmē. Šī iemesla dēļ šis termins bieži vien ir patvaļīgs un subjektīvs, piemēram, daži cilvēki uzskata, ka sēnes ir dārzeņi, bet citi atkal tās iedala atsevišķā grupā.
Dievs islāmā
Dievs (ar, ) islāmā ir neatkārtojams un nedalāms visuma radītājs un cilvēces tiesnesis.
Viļņas televīzijas tornis
Viļņas televīzijas tornis (lt) ir 326,5 metrus augsts tornis Viļņas Karolinišķu seņūnijas mikrorajonā. Tā ir augstākā būve Lietuvā un tajā darbojas Lietuvas Radio un televīzijas centrs (lt).
Krozē salas
Arhipelāgu 1772.g. 24.janvārī atklāja franču ekspedīcija Marka Žozefa Mariona di Frena vadībā, kurš salas nosauca sava vietnieka Žila Krozē vārdā.
2009. gada Krāslavas novada domes vēlēšanas
'''2009. gada Krāslavas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Krāslavas novada domē tika ievēlēti 17 deputāti. Vēlēšanās piedalījās 8 kandidātu saraksti, kas veidoti no 123 kandidātiem. Krāslavas novadā vēlēšanas notika 14 iecirkņos.
Džohars Dudajevs
Politiskā darbība
1992. gada 3. martā Dudajevs izteicās, ka ir gatavs sēsties pie sarunu galda ar Krievijas amatpersonām, ja vien tās atzīs Čečenijas neatkarību, tomēr nekādas sarunas nenotika. Pēc deviņām dienām tika pieņemta Čečenijas konstitūcija, kurā tika pasludināta Čečenijas neatkarība. Nesaskaroties ar pretestību, tika ieņemti Krievijas garnizoni Čečenijas teritorijā.
Benzpirēns
Sastopamība pārtikā
Saskaņā ar 20. gadsimta 60. gados veiktiem pētījumiem Latvijā (prof. Ksenija Skulme), netika novērota starpība saslimstībā ar ļaundabīgiem audzējiem jūras piekrastes zvejnieku un iekšzemes iedzīvotāju vidū, kaut arī zvejnieki biežāk lieto uzturā kūpinātas zivis. Tas tika izskaidrots tā, ka svaigi kūpinātām zivīm, kuras ēd zvejnieki, benzpirēns ir tikai ādā. Tā kā benzpirēns ir taukos šķīstošs, kamēr zivis nogādā līdz tālākiem rajoniem, tas paguvis iesūkties gaļā.
Janušs Korčaks
Ārsts
Pirmā pasaules kara laikā J. Korčaks atkal tika iesaukts cara armijā. Viņš dienēja kā divīzijas lazaretes jaunākais ordinators, pārsvarā Ukrainā. 1917. g. tika atsaukts ārsta darbam ukraiņu bērnu patversmēs pie Kijivas. Divus gadus iepriekš, īsa atvaļinājuma laikā Kijivā, viņš satikās ar Mariju Faļsku, meitas uzvārdā Rogovsku, - poļu sabiedrisko darbinieci un cīnītāju par neatkarību, kura tobrīd vadīja audzināšanas iestādi poļu zēniem. Noslēdzot dienestu krievu armijā kapteiņa pakāpē, Korčaks 1918.g. jūnijā atgriezās Varšavā. Pēc Polijas neatkarības pasludināšanas drīzi vien atkal nokļuva armijā. Šoreiz viņš tika mobilizēts atjaunotajā Polijas armijā. Polijas-lielinieku kara laikā (1919. g. - 1921. g.) viņš dienēja par ārstu Kara slimnīcās Lodzā un Varšavā. Korčaks izslimoja arī tīfu. Par savu darbu tika paaugstināts līdz Polijas armijas majora pakāpei.
Alberta laukums
Vēsture
Viena no vissenāk apdzīvotajām Rīgas vietām, kur no 10. līdz 11. gadsimtam Rīdzenes upes ielokā atradies lībiešu ciems. Arheoloģiskajos izrakumos atrastas arī mūrētas ēkas paliekas, kas iespējams celta vēl pirms 1201. gada. Atsedzot 5 metrus biezo kultūrslāni, arheologi atrada vairākus tūkstošus senlietu un 12. gadsimta koka ēku paliekas.
17. gadsimtā bija ierīkota zirgu pasta stacija, ko likvidēja 19. gadsimta 80. gados. Pasta kantora ēku un zirgu staļļus nojauca un 1889. gadā to vietā iekārtoja skvēru, ko 1890. gadā nosauca par Alberta skvēru, bet 1923. gadā pārsauca par Alberta laukumu.
Helicerāti
Helicerātu vairošanās un attīstība
Pārsvarā helicerāti vairojas ar olām, bet mēdz būt arī dzīvdzemdētāji. Olas ir bagātas ar olas dzeltenumu, tāpēc izšķīlušies mazuļi ir līdzīgi pieaugušajiem vecākiem, un tālākā attīstība notiek bez pārvērtībām (metamorfozes).
Zviedru vārti Vecrīgā
Virs vārtiem abās pusēs atrodas lauvas bareljefs kā Zviedrijas karaļa simbols, paši vārti dekorēti ar dolomītu no Sāremā, darbus esot veicis mūrnieks Henriks Henke. Līdzās vārtiem ēkā iebūvētas aizsargmūra bijušā Jirgena torņa atliekas.
Jaroslavļa
Jaroslavļa (ru) ir pilsēta Krievijas Eiropas daļā, 282 kilometrus uz ziemeļaustrumiem no Maskavas pie Kotorosļas upes ietekas Volgā. Tajā atrodas naftas pārstrādes rūpnīca, autoriepu rūpnīca un dīzeļdzinēju rūpnīca.
Cilvēki
Jaroslavļā vai tās apkārtnē dzimuši:
Korn
1993. gadā, grupa mēģināja pierunāt vokālistu Džonatanu Deivisu. Sākumā viņš atteicās, bet pēc konsultēšanās ar psihoterapeitu viņš nolēma aiziet uz noklausīšanos un pievienojās grupai. Grupa drīz nomainīja nosaukumu uz Korn.
Hūzestāna
Hūzestānas ostāns (fa, Ostān-e Xūzestān) ir Irānas ostāns valsts dienvidrietumos. Robežojas ar Īliāmas ostānu ziemeļrietumos, Luristānas ostānu ziemeļos, Isfahānas ostānu ziemeļaustrumos, Čahārmahāla un Bahtijārī un Kohkīlūje un Būjerahmada ostāniem austrumos, ar Irāku rietumos. Ostāna krastu dienvidos apskalo Persijas līcis. Administratīvais centrs ir Ahvāza. Lielākās pilsētas ir Ahvāza (1184 788), Dezfūla (264 709), Abādāna (231 476), Māhšahra (162 797), Andīmeška (135 116), Horamšahra (133 097), Behbehāna (122 604), Īze (119 399), Šūštara (101 878) un Masdžedsoleimana (100 497).
Lettonia
Lettonia ir uzskatāma par vecāko latviešu studentu korporāciju. Lettonias vēsture ir daļa no Latvijas vēstures. Tā sākās latviešu tautas atmodas laikmetā, kad latviešu studentiem radās iespēja studēt. Jau Tērbatā tika nodibināta bibliotēka un sarīkota pirmā teātra izrāde latviešu valodā. Tika izdoti Jura Alunāna rakstu krājumi "Sēta, Daba, Pasaule" 5., 6., 7. un 8. burtnīca, enciklopēdisku rakstu krājumu virkne "Latvju tauta" Viļa Olava redakcijā, kā arī pirmais studentu dziesmu krājums latviešu valodā.
Rīgā (1918—1940)
Latviešu korporāciju žurnāla "Universitas" izveidošanā lettoņi bija ļoti aktīvi un pirmais redaktors bija Aleksandrs Plensners. Lettonia palīdzēja un garantēja to komānus arī 6 jaunām latviešu korporācijām (Beveronija, Philyronia, Fraternitas Academica, Fraternitas Lataviensis un Fraternitas Livonica).
2. pasaules kara laikā (1940—1944)
Vāciešiem iebrūkot PSRS, to kontrolē nonāca arī Latvija. Savu mērķu īstenošanai Latvijā nacisti izveidoja, cita starpā, arī bēdīgi slaveno Arāja komandu. Arāja komandas pirmsākumos liela nozīme tās tapšanā bija Viktora Arāja sakariem ar studentu korporācijām, jo pats Arājs bija Lettonia biedrs no 1935. gada. Daļa no komandas vadības bija Lettonia biedri: Arvēds Dīkmanis, Konstantīns Kaķis, Boriss Kinslers, Herberts Cukurs bija letoņi. Lettonia 2000. gadā pieņēma deklarāciju, kurā "nosoda jebkādas represijas un noziegumus pret cilvēci, kas veikti Otrā pasaules kara laikā".
Serve (volejbols)
Apakšējā priekšējā serve
Šo servi parasti māca kā pirmo, jo tā ir visvieglākā. Sākumā nostājas aiz volejbola gala līnijas, ar seju pret tīklu kreiso kāju priekšā, ķermeņa svars uz labās kājas, tur bumbu gandrīz taisnā kreisajā rokā. Reizē ar labās rokas vēzēšanu gar sāniem atpakaļ, liek soli ar kreiso kāju pa priekšu. Ar kreiso roku pamet bumbu uz augšu sev priekšā, labo roku vēzē uz priekšu un izpilda sitienu pa bumbu no apakšas, sitienu izpilda ar labās rokas delnu. Pēc sitiena reizē ar rokas vēzienu labo kāju liek blakus kreisajai.
Jēkabpils Aizsargu nams
Arhitektūra
Aizsargu nams ir divstāvu apmesta mūra celtne ar konstruktīvisma elementiem. Ēkai ir funkcionālismam raksturīgās profilētās dzegas, starpdzegas, ritmiskās logailu rindas, kas uzsver fasādes horizontālo dalījumu, kuru kontrastējoši pārtrauc izteikti vertikāli apjomi, piemēram, kāpņu telpas. Pilnībā ir saglabājusies zāles sākotnējā interjera apdare tautiskā stilā– balkons, balstīts uz kolonām, balkona koka apdare, griestu dekoratīvā apdare ar auseklīša zīmi griestu centrā.
Bona Sforca
Dzimusi ietekmīgo Milānas valdnieku Sforcu ģimenē. 1518. gadā Krakovā kļuva par Polijas karaļa Sigismunds I Vecā otro sievu. Iesaistījās politikā un kļuva par vienu no valsts ietekmīgākajiem cilvēkiem. Meitu laulību politikas ietvaros centās nostiprināt ietekmi arī citās valstīs. Pēc vīra nāves konfliktēja ar dēlu, Polijas karali Sigismundu II Augustu. 1556. gadā emigrēja uz Bari, kur mirusi 1557. gadā. Iespējams noindēta.
Pieturas punkts
Pieturas punkti Latvijā
Treknrakstā iezīmēti funkcionējoši pieturas punkti, uz kuriem iespējams aizbraukt ar pasažieru vilcienu.
Kamieļi
Vienkupra kamieļa savvaļas izplatības areāls nav īsti zināms, bet tiek pieņemts, ka tas kādreiz apdzīvojis Āzijas rietumus, mūsdienās tā domesticētā forma ir plaši izplatīta Ziemeļāfrikā un Tuvajos Austrumos. Lielākā daļa vienkupra kamieļu dzīvo Somālijā. Divkupru kamielim ir vēl saglabājusies neliela savvaļas populācija, apmēram 1000 kamieļu, kuru izplatības areāls ir Gobi tuksnesis Ķīnā un Mongolijā. Austrālijā dzīvo apmēram 100 000 savvaļas kamieļu, kas ir vienkupra kamieļu pēcteči, kurus 19. gadsimta vidū introducēja Austrālijas iebraucēji. Seno kamieļu fosilijas liecina, ka to attīstības pirmsākumi sākušies Ziemeļamerikā pirms 45 miljoniem gadu.
Izskats un īpašības
Galvenā kamieļa pazīme ir tā, ka tam uz muguras uzkrājas tauku rezerve, veidojot kupri. Bieži cilvēki maldīgi domā, ka kupros uzkrājas ūdens. Parasti dzīvnieki tauku rezervi veido zem ādas, bet tā kā kamieļi dzīvo karsta klimata biomās, tie, lai pasargātu ķermeni no pārkaršanas, ir piemērojušies tauku rezerves uzkrāt kupros, jo taukiem ir tendence aizkavēt siltuma izdalīšanos, neļaujot ķermenim atdzist. Uzkrātie tauki tiek izmantoti kā enerģijas resurss, kad kamielim nav iespēja baroties. Vielmaiņā, lietojot ieelpoto skābekli un pārvēršot taukus enerģijā, uz katra tauku grama izdalās vairāk kā 1 grams ūdens. Tādējādi, elpojot un izmantojot savas tauku rezerves, kamielis atjauno arī sava ķermeņa šķidrumu, tomēr kamielis neizmanto tauku rezerves, lai padzertos. Kamielis rezerves izmanto tikai tad, kad nav, ko ēst. Kā jau kamieļu nosaukums norāda vienai no sugām ir viens kupris, bet otrai divi. Pieauguša kamieļa augstums skaustā ir 1,85 m un 2,15 m augsts ir kupris. Kupris izceļas no ķermeņa apmēram 76 cm.
Barība
Kamielis bez dzeršanas var iztikt 11 dienas. Toties, ja ir pieejams ūdens, kamielis var izdzert ļoti daudz, daudz vairāk, nekā tas šķidrumu ir patērējis. Izdzertais ūdens uzkrājas ķermeņa šķidrumos. Vienā reizē kamielis var izdzert 100—150 l ūdens. Kamielis spēj uzņemt šķidrumu arī ēdot zaļos augus. Ja temperatūras nav pārāk augstas, kamielis var padzerties tikai ēdot. Turklāt tā nieres un gremošanas sistēma ļoti efektīvi izmanto šķidrumus. Kamieļa urīns ir biezs, sīrupam līdzīgs šķidrums, bet fekālijas tik sausas, ka tās uzreiz var izmantot ugunskurā kā malku. Kamieļi barojas ar dažādu krūmu un koku zariem, tie spēj baroties arī ar dzelkšņainu krūmu zariem, kurus citi dzīvnieki neēd. Tas var aizsniegt koku zarus 3 metru augstumā. Kamieļi barojas arī ar zāli, sienu un graudiem. Apstākļos, kad nav ko ēst, kamielis barojas no kuprī uzkrātajām tauku rezervēm. Šādā bezbarības periodā kamielis var zaudēt līdz 200 kg no sava svara.
Alkoholisms
Speciālistiem konsultāciju laikā jāpievērš uzmanība iespējamai problemātiskai alkohola lietošanai, jo cilvēks var būt ieradies ar cita veida sūdzībām, kuru iemesls patiesībā ir alkohols.
Medicīniskā definīcija
DSM-IV (standarta diagnoze psihiatrijā un filozofijā) alkohola lietošanu definē kā tā atkārtotu lietošanu, neskatoties uz tās nelabvēlīgajām sekām.
Mežaparka Lielā estrāde
Lielākie pasākumi
2018. gada 18. augustā estrādē notika grupas Prāta Vētra albuma "Par to zēnu, kas sit skārda bungas" koncerts, kas klātienē pulcēja ap 60 000 klausītāju. Tas bija grupas rekords un tuvu tālaika lielākajam iespējamam skatītāju daudzumam estrādē.
Tunelis-caurbrauktuve (Jēkabpils)
Tunelis-caurbrauktuve ir viens no arhitektūras apskates objektiem Jēkabpilī, kas atrodas Pļaviņu ielā blakus tiltam.
Useins Bolts
Karjera
2009. gada Pasaules čempionātā Berlīnē U. Bolts pārspēja sev piederošos pasaules rekordus 100 un 200 metru sprintā, abus uzlabojot par 11 sekundes simtdaļām, attiecīgi pašreizējie pasaules rekordi šajās distancēs ir 9,58 un 19,19 sekundes. Šajā čempionātā viņš izcīnīja trīs zelta medaļas, taču nākamajā Pasaules čempionātā 2011. gadā Tegu nācās samierināties ar divām, jo 100 m skrējiena finālā U. Bolts tika diskvalificēts par pāragru startu (par čempionu kļuva viņa tautietis Johans Bleiks). Vienā no distancēm (šoreiz tā bija 4x100 m stafete) atkal tika labots pasaules rekords (37,04 s).
U. Bolts guva uzvaru abās īsākajās sprinta distancēs (abās otrajā vietā palika J. Bleiks). Tāpat Jamaikas komandas sastāvā kopā ar J. Bleiku, Maiklu Freiteru, Nesta Kārteru kļuva par olimpisko čempionu 4x100 m stafetē, kur komanda atkal laboja pasaules rekordu, pie tam uzlabojot to par 0,2 s uz 36,84 s. Arī 2013. gada Pasaules čempionātā Maskavā viņš izcīnīja zeltu visās trīs disciplīnās, kurās startēja. Pēc Pasaules čempionāta viņa kontā bija astoņas zelta un divas sudraba medaļas, tādējādi viņš ir medaļām bagātākais sportists Pasaules čempionāta vēsturē (Karls Lūiss ir izcīnījis astoņas zelta, vienu sudraba un vienu bronzas medaļu). Pēc diviem gadiem Pekinā, izcīnot trīs zelta medaļas, kļuva par visu laiku veiksmīgāko vieglatlētu Pasaules čempionāta vēsturē.
Kilimandžāro
Kilimandžāro ir vulkānisks masīvs Tanzānijas ziemeļaustrumos netālu no robežas ar Keniju. Tā centrālā virsotne Kibo paceļas 5895 m virs jūras līmeņa un ir augstākā virsotne Āfrikā. Kilimandžāro atrodas aptuveni 160 km uz austrumiem no Austrumāfrikas lūzumzonas un 225 km uz dienvidiem no Kenijas galvaspilsētas Nairobi. Masīvs austrumu-rietumu virzienā plešas aptuveni 80 km garumā un sastāv no trim apdzisušiem vulkāniem — Kibo (centrā), Mavenzi (austrumos) un Širas (rietumos). Pēdējā intensīvā vulkāniskā aktivitāte bija aptuveni 200–150 gadu tūkstošus pirms mūsdienām. Kibo virsotni cauru gadu sedz ledājs, lai gan masīvs atrodas ļoti tuvu ekvatoram.
Stružānu pagasts
Stružānu pagasts ir mazākais Rēzeknes novada pagasts.
Ievērojamas personības
Sofija Prentniece (1820—1907), pirmā latgaliešu skolotāja.
Sergejs Žoltoks
Spēlētāja karjera
1992. gada NHL draftā viņu Bostonas "Bruins" izraudzījās ar kopējo 55. kārtas numuru trešajā drafta izvēles kārtā. "Bruins" sastāvā uzbrucējs debitēja 1993. gada 8. aprīlī. Savus pirmos vārtus NHL hokejists guva 18. novembra spēlē pret Sanhosē "Sharks" vārtos stāvošo Artūru Irbi. 2003. gada janvārī S. Žoltoks bija Minesotas "Wild" komandas kapteinis.
Piemiņa
2005. gadā Rīgas 55. vidusskola tika pārdēvēta Sergeja Žoltoka vārdā. Tika ierosināts par Žoltoka ielu pārsaukt arī kādu no Arēnas Rīga blakusesošajām ielām, bet Rīgas dome to noraidīja. Kopš 2005. gada Latvijā notiek ikgadējais Sergeja Žoltoka piemiņas turnīrs, kurā sacenšas vairāku valstu jauniešu izlases.
Dītrihs fon Grīningens
Dzīves gājums
Dītrihs cēlies no Tīringenes landgrāfu ministeriāliem. 1234. gadā iestājies Vācu ordenī un jau 1237. gadā bijis kandidāts Livonijas mestra amatam, taču pieredzes trūkuma dēļ aizstāts ar Hermani Balki, kuru viņš tad pavadījis uz Livoniju (Benninghoven, 1965; Fenske, Militzer 1993). No 1239. līdz 1241. gadam pēc Hermaņa Balkes aizbraukšanas pildīja mestra pienākumus Livonijā, taču no 1242. līdz 1245. gadam bija Livonijas ordeņa mestrs.
Spiediens
Parciālspiediens
Gāzu maisījumos kādas noteiktas komponentes daudzumu dažreiz izsaka kā parciālo spiedienu. Tas ir gāzes moldaļas reizinājums ar kopējo gāzu maisījuma spiedienu. Pēc daltona likuma, ja gāze ir ideāla un atrodas termodinamiskā līdzsvarā, tad visu parciālo spiedienu summa ir kopējais spiediens. Šis lielums ir ekvivalents koncentrācijai šķidrumos.
Andreass no Felves
Dzīvesgājums
1248. gadā tika atkārtoti ievēlēts par mestru. 1250. gadā noslēdza savienību ar Polockas lietuviešu kņazu Tautvilu, kas no Lietuvas dižkunigaiša Mindauga bija atbēdzis uz Rīgu, kļūdams par Andreasa vasali. 1251. gadā Vācu ordeņa virsmestrs Ginters no Villerslēbenes par savu pārstāvi ar īpašām pilnvarām Prūsijā un Livonijā iecēla Sainas Eberhardu. 1252. gadā mestra Andreasa veselības stāvokļa dēļ Sainas Eberhards ieradās Livonijā un "mestrs Andrēss priecājās un cēla viņu amatā cildenā un godātā". Kā mestra pienākumu pildītājs Ēberhards kopā ar Kurzemes bīskapu 1252.—1253. gadā vienojās par kuršu zemju sadali, baznīcu un nocietinājumu celšanu, kā arī uzcēla ordeņa pili Klaipēdā.
1252./1253. gadā mestrs Andreass kristīja Mindaugu un pēc izlīguma ar Livonijas ordeni Tautvils saņēma atpakaļ Polockas kņazisti. Pēc atteikšanās no amata Andreass no Felves ceļā uz Vāciju apciemoja savu draugu ķēniņu Mindaugu.
Aleksejs Ļeonovs
Kosmiskie lidojumi
1960. gadā Ļeonovs iekļuva pirmajā PSRS kosmonautu grupā, kas gatavojās lidojumiem ar kosmosa kuģi Vostok. 1963. gadā viņš izgāja sagatavošanas kursu kā viens no Vostok-5 rezerves pilotiem.
Aleksejs Ļeonovs savu pirmo kosmisko lidojumu veica kosmosa kuģī Voshod-2 kopā ar Pāvelu Beļajevu. Tā laikā viņš kā pirmais cilvēks pasaulē izgāja atklātā kosmosā. Iziešanas laikā radās vairākas neparedzētas situācijas. Kosmosa kuģim, atgriežoties uz zemes, sabojājās automātiskā orientācijas sistēma, un Voshod-2 nolaižamais aparāts nolaidās tālu no paredzētās vietas — 180 km uz ziemeļiem no Permas. Divas naktis kosmonauti pavadīja piesnigušā taigā, salā, kamēr glābēji ar slēpēm ieradās un iztīrīja vietu helikoptera laukumam.
Kermānas ostāns
Kermānas ostāns (fa, Ostān-e Kermān) ir viens no Irānas ostāniem. Izvietojies valsts dienvidaustrumu daļā, robežojas ar Jezdu un ar Dienvidhorasānu ziemeļos, ar Sīstānu un Beludžistānu austrumos, ar Hormozgānu dienvidos un ar Fārsu rietumos.
Buru iela (Rīga)
Ielas raksturojums
Buru iela ir aptuveni 640 metrus gara iela Torņakalna apkaimes austrumos. Tā sākas krustojumā ar Jelgavas ielu iepretim 2. trolejbusu parkam un iet austrumu virzienā. Netālu no krustojuma ar Jelgavas ielu tā šķērso Kīleveina grāvi, pēc kura ielas pāra numuru pusē atrodas rūpnieciskā apbūve, bet nepāra pusē — neapbūvēta teritorija un Torņakalna apakšstacija. Īsi pirms krustojuma ar Laivu ielu tā pagriežas dienvidaustrumu virzienā, aiz krustojuma ielai ir grants segums un mazstāvu apbūve. Buru iela beidzas krustojumā ar Mūkusalas ielu, savienojums tikai gājējiem pa grantētu celiņu. Interesanti, ka ielai ir tikai divi pāra numuri — Buru iela 2 un 2a ielas sākumā.
Oksidēšanās-reducēšanās reakcijas
Oksidēšanās-reducēšanās reakcijas jeb redoksreakcijas ir tādas ķīmiskas reakcijas, kuru gaitā izmainās reaģējošo vielu sastāvā ietilpstošo ķīmisko elementu oksidēšanas pakāpes, jo elementu atomi viens otram atdod un pievieno elektronus. Daļiņas (atomus, jonus, molekulas), kas šādās reakcijās elektronus atdod jeb zaudē, sauc par reducētājiem, bet tās, kuras elektronus pievieno jeb iegūst — par oksidētājiem, savukārt elektronu atdošanas un oksidēšanas pakāpes palielināšanas procesu dēvē par oksidēšanos, bet elektronu pievienošanas un oksidēšanas pakāpes samazināšanas procesu — par reducēšanos. Tātad oksidētāji oksidē (atņem elektronus) reducētājus jeb oksidējamās vielas un paši reducējas (pievieno sev elektronus), turpretī reducētāji reducē (pievieno elektronus) oksidētājus jeb reducējamās vielas un paši oksidējas (atdod savus elektronus). Oksidēšanās un reducēšanās ir savstarpēji saistīti, viens no otra neatraujami procesi — ja kāda viela oksidējas, cita neizbēgami reducējas.
Oksidēšanās
Termins "oksidēšanās" cēlies no latīņu vārda oxygenium — skābeklis. Skābeklis ir izsenis pazīstams oksidētājs un tas ir arī viens no visspēcīgākajiem oksidētājiem. Šaurākā nozīmē ar oksidēšanos saprot savienošanos ar skābekli un oksīdu veidošanos. Piemēram, oglekļa degšana skābeklī, rodoties oglekļa dioksīdam:
Reducēšanās
Šajā reakcijā kā oksidētājs darbojas nevis skābeklis (tā oksidēšanas pakāpe paliek nemainīga), bet vara oksīds, precīzāk, tajā ietilpstošie vara joni Cu2+.
Reakciju veidi
Daudz sarežģītākas starpmolekulāras reakcijas piemērs:
Jūrasgovju dzimta
Izskats un īpašības
Dugongi barojas ar silto jūru piekrastes jūraszālēm, kas aug jūras dibenā, bet Stellera jūrasgovs ar brūnaļģēm, un tā barojās ūdens virspusē. Nekad netika novērots, ka Stellera jūrasgovs ienirtu.
Hādžs
Rituāli
Musulmaņi hādžā dodas tā, lai galamērķī, Mekā vai Medīnā, nonāktu islāma kalendāra pēdējā mēneša du al-hidžā septītajā dienā. Nonākot galamērķī vispirms tiek veikti attīrīšanas rituāli, tas ir, nomazgājas, apgriež matus, sakopj nagus. Attīrīšanās rituāla beigās tiek uzvilkts ihrams — apģērbs, kuru veido divi balti auduma gabali un tie nav apstrādāti ar adatu. Viens no tiem tiek aptīts ap gurniem, bet otrs nosedz krūtis un muguru, pārmetot to pāri kreisajam plecam. Vīrieši iztiek bez galvassegas, bet sievietēm galva noteikti ir apsegta.
Zimbabve-Rodēzija
Zimbabve-Rodēzija (oficiāli Zimbabves-Rodēzijas Republika) bija neatzīta valsts Dienvidāfrikā, tagadējās Zimbabves teritorijā. Pastāvēja no 1979. gada 1. jūnija līdz 12. decembrim.
Mežotne
Vēsture
Mūsdienu apdzīvotā vieta izveidojusies ap Mežotnes muižas pili, kas 1797.—1802. gados uzbūvēta fon Līvenu dzimtai pēc itāļu arhitekta Džakomo Kvarengi projekta. 1812. gada 29.—30. septembrī 1812. gada kara laikā Lielupes krastos notika Mežotnes kauja, kurā Napoleona armija ar 16 800 karavīriem un 44 lielgabaliem sakāva uzbrūkošo Krievijas impērijas karaspēku ar 18 000 kājniekiem, 1300 jātniekiem un 23 lielgabaliem. Pirmā pasaules kara laikā 1915. gada 31. jūlijā Mežotni ieņēma Vācijas impērijas armija. Latvijas brīvības cīņu laikā 1919. gada 21. martā Mežotni ieņēma R. fon der Golcam pakļautā vācu karaspēka vienība, bet 1919. gada 18. novembrī atbrīvoja Latvijas Republikas bruņoto spēku 4. Valmieras kājnieku pulks.
Izglītība
No 1996. gada 1. septembra līdz 2015./2016. mācību gadam darbojās Mežotnes internātvidusskola.
Limfātiskā sistēma
Uzbūve
Limfvadu gaitā atrodas limfmezgli (nodi lymphatici). Atsevišķās ķermeņa vietās mezglu skaits palielinās un tie veido grupas vai limfmezglu paketes, piemēram, paduses vai cirkšņa apvidū. Visa limfa izplūst caur limfmezgliem, kuros tiek aizturētas svešas vielas un mikroorganismi. Limfa limfmezglos bagātinās ar limfocītiem un limfmezglos veidojas arī antivielas, jeb imūnvielas, kas nodrošina organisma imunitāti.
Laivu iela
Laivu iela var būt:
Heliopauze
Pirmais kosmiskais aparāts, kas šķērsojis heliopauzi, bija Voyager 1, kas to sasniedza, kad tas atradās aptuveni 122 au (18 miljardu km) attālumā no Saules.
Laivu iela (Rīga)
Vēsture
Savukārt ielas posms Lucavsalā savu nosaukumu ieguvis 2007. gadā, bet izbūvēts 2018. gadā.
Ielas raksturojums
Laivu ielas posms Lucavsalā ir salīdzinoši nesen (2018. gadā) izbūvēta asfaltēta iela, kas sākas krustojumā ar Lucavsalas ielu, bet beidzas kā strupceļš zem Salu tilta, atduroties Lucavsalas atpūtas parkā. Šajā ielā nav apbūves, bet atpūtas parkam tuvākajā galā izbūvēta autostāvvieta tā apmeklētājiem.
30. autobusu maršruts (Rīga)
Maršruts
Daugavgrīva — Centrālā stacija kursē pa šādām ielām: Parādes iela, Flotes iela, Kapteiņu iela, Gobas iela, Stūrmaņu iela, Gaigalas iela, Daugavgrīvas šoseja, Daugavgrīvas iela, Lidoņu iela, Dzirciema iela, Jūrmalas gatve, Slokas iela, Kalnciema iela Vanšu tilts, Krišjāņa Valdemāra iela un Raiņa bulvāris.
Krists Pīternieks
Karjera
Amatieru līmenī turpinājis spēlēt basketbolu arī pēc pievēršanās trenera darbam. 2023. gadā pārstāvēja Reģionālās basketbola līgas komandu BK Nīca, kurā spēlē vairāki Liepājas basketbola veterāni.
Trenera karjera
Pēc spēlētāja karjeras beigām pievērsies trenera darbam. No 2017. gada līdz 2023. gadam darbojās BK Liepāja sistēmā, pēdējās sezonās kā galvenā trenera Artūra Visocka-Rubeņa asistents, kā arī vadīja kluba otro komandu BK Liepāja/LSSS, kas spēlēja Nacionālajā basketbola līgā. 2023. gadā ar BK Liepāja izcīnīja LBL bronzas medaļas. Strādā arī kā Latvijas jaunatnes izlašu treneris.
Karsonis
Karsonis var būt:
Semnānas ostāns
Ostāna vidienē atrodas Semnānas Kosmosa centrs.
Buvē sala
Vēsture
Nākamie, kas salu atrada, bija britu kapteiņa Džeimsa Lindsija (James Lindsay) vaļu mednieku kuģis Snow Swan 1808. gadā, kas apstiprināja, ka atklātā zeme ir sala, bet krastā neizkāpa. Pirmā apstiprinātā izkāpšana krastā notika tikai 1825. gada 16. decembrī, kad britu vaļu mednieku kuģa Sprightly kapteinis Džordžs Noriss (George Norris) nodēvēja to par Liverpūles salu (Liverpool Island) un pasludināja par Lielbritānijas un karaļa Džordža V īpašumu.
Beveronija
Dibināšana un vēsture
Beveronijas dibinātāji bija 16 immatrikulēti Latvijas augstskolas studenti no astoņām dažādām fakultātēm.
Beveronijas kopas darbojās latviešu lielākos centros brīvajā pasaulē. Kopš 1922. gada Beveronijā uzņemti vairāk kā 600 locekļi.
Vecticība
Dievkalpojuma reforma izraisīja šķelšanos Krievijas pareizticīgo baznīcā. Līdz 1905. gada 17. aprīlim vecticībniekus, izņemot vienticībniekus, Krievijas Impērijā oficiāli dēvēja par "šķeltniekiem" (раскольники) un pakļāva represijām. Tikai 1971. gadā Maskavas Patriarhāts oficiāli atcēla vecticībnieku un veco krievu rituālu nolādējumus "kā nebijušus" (яко не бывшие).
Džonstona atols
Džonstona atols ir Amerikas Savienotajām Valstīm piederošs neapdzīvots koraļļu atols Klusajā okeānā. Izvietojies okeāna centrālajā daļā ap 1400 km uz dienvidrietumiem no Havaju salām. Tā ir ASV neinkorporēta teritorija, ko pārvalda ASV Iekšlietu departamenta Dabas aizsardzības dienests kā daļu no ASV Klusā Okeāna Salu Aizsargājamām Teritorijām. Statistiski šis atols ietilpst ASV Mazajās Aizjūras Salās. Atolu var apmeklēt tikai ar speciālām atļaujām, galvenokārt tikai zinātnieki.
Vēsture
No 1958. līdz 1975. gadam atols tika izmantots kā kodolizmēģinājumu poligons liela augstuma atmosfēras un stratosfēras kodolsprādzieniem. Tāpat tas tika izmantots kā liela augstuma raķešu zondu palaišanas vieta kā kodolizmēģinājumu nodrošināšanai, tā pretsatelītu tehnoloģiju izstrādei. 1965. gadā atols tika izmantots arī kā bioloģisko ieroču izmēģinājumu poligons. No 1971. līdz 2001. gadam atolā tika ierīkota ASV ķīmisko ieroču uzglabāšanas un neitralizācijas infrastruktūra, kur tika uzglabāts ap 6,6% no ASV ķīmiskajiem ieročiem. 2004. gadā bāze slēgta un atols nodots civilajā pārvaldē.
Jelgavas ģerbonis
Jelgavas pilsētas ģerbonis ir viens no Jelgavas pilsētas oficiālajiem simboliem. Apstiprināts.
Kazas
Mājas kaza
Tāpat kā aita, arī kaza ir viens no pirmajiem mājdzīvniekiem. Kazu pieradināšana aizsākās pirms 10 000 gadiem Irānas ziemeļos. Kazas audzina, lai iegūtu kazu vilnu, pienu un gaļu. Līdz viduslaikiem kazu āda bija ļoti populāra, lai izgatavotu ūdens un vīna ceļojuma maisus. Dažos reģionos kazu ādu izmantoja kā papīru rakstīšanai.
Ziemeļhorasāna
Ziemeļhorasānas ostāns (fa, Ostān-e Khorāsān-e Shomālī) ir Irānas ostāns, Irānas pirmās pakāpes administratīvā iedalījuma vienība. Atrodas valsts ziemeļaustrumos, aizņem Kopetdaga dienvidu nogāzi un Ālādaga grēdu. Ostāna centrs ir Bodžnūrda. Lielākās pilsētas ir Bodžnūrda (199 791), Šīrvāna (82 689) un Esfarājena (59 490).
Aleksandrs Frejs
Aleksandrs Frejs (de; dzimis Bāzelē, Šveicē) ir bijušais šveiciešu futbolists, uzbrucējs. Savu profesionāļa karjeru sāka 1997. gadā Basel klubā, kurā spēlē arī pašlaik. Vēl ir pārstāvējis Vācijas un Francijas klubus.
Džērsija
Džērsijas adminstratīvie apriņķi
Džersija administratīvi ir sadalīta 12 apriņķos (en):
VIA OpenBook
VIA OpenBook ultraportatīvā datora modulārās platformas specifikācijas
Ultraportatīvo klēpjdatoru ražošanai paredzētā VIA OpenBook modulārās platformas specifikācija ir balstīta uz VIA C7, VIA C7-M vai VIA Nano procesora un integrētā VIA VX800 IGP mikroshēmojuma. Visa projekta informācija, ieskaitot izmantošanai gatavus dizaina failus CAD formātā, ir brīvpieejama un izmantojama licences ietvaros. No tirgzinības viedokļa projekts ir VIA Technologies sniegta iespēja ražotājam ātri un bez apgrūtinājumiem izstrādāt produktu, efektīvi samazinot adoptācijas laiku, izstrādes un ražošanas izmaksas, būtībā piedāvājot jau gatavu, piemērojamu produktu.
2011. gada Eiropas čempionāts vieglatlētikā telpās
2011. gada Eiropas čempionāts vieglatlētikā telpās notika Parīzē, Francijā, no 2011. gada 4. līdz 6. martam. Čempionāta laikā tika labots viens pasaules rekords, ko spēja trīssoļlēcējs Tedijs Tamgo (Francija). Visvairāk zelta medaļas izcīnīja Krievijas sportisti, kas uzvarēja arī neoficiālajā medaļu kopvērtējumā.
Burhards fon Hornhūzens
Dzīvesgājums
Drīz pēc ierašanās Rīgā mestrs Burhards kopā ar 40 ordeņa brāļiem un 500 kuršu karavīriem gar Baltijas jūru devās karagājienā uz dienvidu Kursu, kur žemaišiem pie Klaipēdas uzcēluši kara nometni. Kaujā pie Klaipēdas mestrs tika ievainots, ordenis zaudēja 12 brāļu, daudz kritušo bija arī kuršiem. Neraugoties uz to, žemaiši izlēma sūtīt savus sūtņus uz miera sarunām Rīgā, kā rezultātā uz diviem gadiem (1257-1258) tika noslēgts miera līgums. 1259. gadā žemaiši pārtauca miera līgumu un iebruka Kurzemē, ordeņa bruņinieki no Kuldīgas un Klaipēdas kopā ar kuršiem uzbruka iebrucējiem pie Skodas. Ordenis Skodas kaujā zaudēja 33 bruņinieku, ieskaitot Klaipēdas komturu Bernhardu. 1259. gada beigās lietuvieši un žemaiši atkal devās sirojumā uz Kursu, bet nespēja uzvarēt ordeni pie Vārtājas pilskalna.
Austrālijas Aborigēnu valodu transkripcija
Līdz saskarsmei ar eiropiešiem, Austrālijas aborigēnu valodas bija tikai sarunvalodas, bez rakstības sistēmas. Līdz ar to Austrālijas Aborigēnu valodu transkripcijai lietoja kolonizētāju lietoto latīņu alfabētu, bet konkrēts skaņu atspoguļojums būtiski variēja, radot ļoti dažādus pierakstus vienam un tam pašam vārdam.
Viljams Bendžamins Lenuārs
Viljams Bendžamins "Bils" Lenuārs (William Benjamin "Bill" Lenoir, dzimis, miris ) bija ASV kosmonauts, inženieris.
1967. gadā Lenuāru izvēlēja NASA par zinātnieku astronautu. Viņš izgāja sākotnējo akadēmisko apmācību un 53 nedēļu lidojumu treniņus. Viņš bija zinātnes pilota dublieris Skylab 3 un Skylab 4 misijās Skylab orbitālajai stacijai 1973. gadā.
Johans Rīvijs (skolotājs)
Dzīvesgājums
Miris Rīgā 1596. gada 8. maijā.
Fēru Salas
Vēsture
Reformācija Fēru salas sasniedza 1538. gadā, divus gadus pēc Dānijas. Tumšākais periods Fēru salu vēsturē ilga no 1655. gada, kad Kristofers Gabels valdija pār Fēru salām līdz 1709. gadam, kad nomira viņa dēls Frederiks. 1662. gadā Gabels pārņēma tirdzniecības monopolu pār salām, un tās kļuva par privātu koloniju. 1856. gadā sākās cīņas par brīvu tirdzniecību un salu neatkarību.
Brenguļu pagasts
Vēsture
Brenguļu pagasts pirmo reizi literatūrā pieminēts 1474. gadā. 1920. gada agrārās reformas gaitā Vecbrenguļu muižas (Alt-Wrangelshof) zemes sadalīja 65 vienībās 1222 ha kopplatībā, muižas centru piešķīra rūpniecības un tirdzniecības sabiedrībai "Abuls". Sabiedrībai piederēja ūdensdzirnavas ar elektrostaciju. 1935. gadā Valmieras apriņķa Brenguļu pagasta (līdz 1925. gadam Vecbrenguļu pagasts) platība bija 69,4 km² un tajā dzīvoja 668 iedzīvotāji. 1945. gadā pagastā izveidoja Brenguļu ciema padomi, kuru gan likvidēja 1947. gadā, bet atjaunoja 1949. gadā, līdz ar pagasta likvidēšanu. Valmieras rajona Brenguļu ciemam 1954. gadā pievienoja likvidēto Jaunvāles ciemu. 1990. gadā ciemu reorganizēja par pagastu. 2009. gadā Brenguļu pagastu kā administratīvo teritoriju iekļāva Beverīnas novadā. 2021. gadā Beverīnas novads tika iekļauts Valmieras novadā.
Djego Forlans
Djego Martins Forlans Koraso (dzimis Montevideo, Urugvajā) ir bijušais urugvajiešu futbolists, pašlaik futbola treneris. Kopš 2021. gada Forlans ir Urugvajas kluba Atenas de San Carlos galvenais treneris.
Urugvajas izlasē aizvadījis 112 spēles un guvis 36 vātus. Piedalījies 2002., 2010., un 2014. gada FIFA Pasaules kausa finālturnīros. Tika atzīts par 2010. gada FIFA Pasaules kausa vērtīgāko spēlētāju.
Elfrīda Karlsone-Kukaine
Viņa piedalījās, kur diska mešanā izcīnījusi 14. vietu ar 30,60 m. Ar Zinaīdu Liepiņu bijušas pirmās Latvijas sportistes, kas piedalījušās Olimpiskajās spēlēs (startējušas vienā dienā). Piedalījusies divās "sieviešu Olimpiādēs": 1926. gadā Gēteborgā un 1931. gadā Prāgā. 1926. gadā izcīnījusi 4. vietu lodes grūšanā, savukārt 1931. gadā — 4. vietu diska mešanā. Laikā no 1923. līdz 1931. gadam E. Karlsone 52 reizes laboja Latvijas rekordus deviņās disciplīnās. Tāpat uzstādījusi par pasaules rekordiem labākus rezultātus pieccīņā, lodes grūšanā un šķēpa mešanā, taču tie nav tikuši apstiprināti. Vēl viņa 33 reizes karjeras laikā kļuva par Latvijas čempioni.
Kehra (stacija)
Stacijas paplašināšana
Abos virzienos no ēkas kompozicionālās ass tika izveidoti piebūves apjomi vienā augstumā ar esošo apjomu. Tika atkārtotas logaiļu formas un stūru rustojums. Ēkas divslīpju jumts tika pārveidots par četrslīpju jumtu.
Elektrifikācija
Vienlaikus ar dzelzceļa elektrifikāciju tika palielināta arī kopējā dzelzceļa iecirkņa Ilemiste-Tapa caurlaidība. 1980. gadu otrajā pusē šajā iecirknī tika izbūvēts otrais sliežu ceļš.
Paugurknābja gulbis
Nozīmīgākā atšķirība no citām gulbju sugām ir melnais paugurveida izaugums uz gulbja knābja pamatnes. Akcentējot šo pazīmi, gulbis ieguvis savu nosaukumu latviešu valodā. Paugurknābja gulbja izcelsme ir cieši saistīta ar Eirāziju, bet tā tuvākie radinieki ir Austrālijā dzīvojošais melnais gulbis un Dienvidamerikas melnkakla gulbis, nevis pārējās ziemeļu puslodes gulbju sugas.
Izplatība
Tā ir vispazīstamākā gulbju suga pasaulē, jo viegli vairojas nebrīvē un daudzās valstīs tiek turēta kā parku dīķu putns. Paugurknābja gulbis ir Dānijas nacionālais putns.
Poļu gulbis
Latvijā kopš 1988. gada regulāri tiek novēroti arī poļu gulbji – paugurknābja gulbji, kuriem ģenētisku īpašību dēļ jau pirmajā dzīves gadā ir balts apspalvojums un rozā kājas (parasti kājas ir tumši pelēkas). Senākos laikos, kad gulbju turēšana nebrīvē bija īpašnieka turīguma pazīme, īpaši vērtīgi skaitījās gulbji ar rozā kājām. Lielākā daļa šādu gulbju tika noķerta Polijas teritorijā, tāpēc tos nosauca par poļu gulbjiem. Sākumā šai morfai tika piešķirts sugas statuss, bet vēlāk noskaidrojās, ka tā ir ģenētiska atšķirība, kas parādās tikai nelielai gulbju daļai.
Izskats un īpašības
Ķermeņa garums parasti ir 140—160 cm, lai gan lielākie tēviņi var sasniegt 170 cm, bet mazākie indivīdi tikai 125 cm, spārnu plētums ir 200—240 cm, tēviņi vidēji sver 11—12 kg, mātītes 8,5—9 kg, bet liels tēviņš var svērt 15 un vairāk kilogramus. Līdz ar to paugurknābja gulbis ir smagākais lidojošais putns pasaulē. Vissmagākais datētais paugurknābja gulbja tēviņš ir svēris gandrīz 23 kg, bet nav zināms vai šis indivīds ir spējis pacelties spārnos.
Uz gulbja knābja pamatnes ir melns izaugums — paugurs. Tā izmērs var būt ļoti atšķirīgs. Jaunajiem putniem tas ir neliels, bet pieaugušiem tēviņiem var būt vairākus centimetrus augsts. Arī mātītēm tas ir mazāks nekā tēviņiem. Pirmajā dzīves gadā gulbja apspalvojums ir pelēkbrūns, bet otrajā gadā tas kļūst balts. Arī mazuļiem ir pelēkbrūnas dūnas, bet poļu gulbju mazuļi ir gandrīz balti. Knābis pieaugušajiem putniem ir koši sarkans vai oranžs ar melnu knābja galu, bet jauniem putniem tumši pelēks. Knābja krāsa katram indivīdam ir atšķirīga. Novērojot putnus dabā un izmantojot šo pazīmi, tos samērā labi var atšķirt vienu no otra. Kājas, izņemot poļu gulbjus, ir tumši pelēkas.
Barošanās
Paugurknābja gulbji pamatā barojas ar dažādiem ūdensaugiem un augiem ūdenstilpju krastos, bet tie barojas arī ar sētajiem graudaugiem, piemēram, kviešiem un rapsi. Ziemošanas laikā gulbju bari var nopietni sabojāt ziemāju sējumus.
Ivans IV
Ivana IV nebeidzamie kari ar kaimiņvalstīm un terors pret Krievijas iedzīvotājiem izpostīja Krievijas caristes saimniecību, pēc viņa nāves 1584. gadā valstī sākās juku periods, kas ilga līdz pat Romanovu dinastijas nākšanai pie varas.
Sievas un bērni
Precīzs sievu skaits nav zināms, bet visticamāk, ka viņam bijušas septiņas sievas (daži vēsturnieki ir saskaitījuši 8). Pirmo reizi precējies 1547. gadā, 16 gadu vecumā.
Sinēve Sūlemdāle
Sinēve Sūlemdāle (no; dzimusi ) ir norvēģu biatloniste.
Kažokāda
Daļa cilvēku kažokādu ieguvi un izmantošanu uzskata par ētiski problemātisku — dzīvnieku tiesību aizstāvji iebilst pret savvaļas dzīvnieku nogalināšanu ādu ieguvei un audzēšanu kažokzvēru fermās. Vairākās valstīs galvenokārt ētisku apsvērumu dēļ aizliegta kažokzvēru audzēšana — Lielbritānijā, Austrijā, Horvātijā, Bosnijā un Hercegovinā, Nīderlandē un Slovēnijā.
Izmantošanas veidi
Kažokādas tiek izmantotas kažoku un citu apģērbu (cepuru, cimdu), un apģērbu detaļu ražošanā, kā arī citu priekšmetu, piemēram, spilvenu un rotaļlietu ražošanā. Tās izmanto arī taksidermijā un makšķerēšanas ēsmu izgatavošanā.
Timbaland Presents Shock Value
Albums
2007. gada 31. jūlijā iTunes mūzikas veikalā tika izdota albuma insturmentālā versija.
Kažokāda
Kritika
Latvijā pret kažokzvēru audzēšanu iestājas organizācijas "Dzīvnieku brīvība", "Dzīvnieku draugs", "Dzīvnieku SOS" un citas. 2013. gadā biedrība "Dzīvnieku brīvība" uzsāka kampaņu "Kažokādas otra puse", aicinot sabiedrību iepazīties ar to, kā tiek audzēti un nogalināti kažokzvēri Latvijā. Kampaņā tika vākti paraksti iniciatīvai par kažokzvēru audzēšanas aizliegumu, ko iesniegt Saeimā.
Dzelzceļa līnija Torņakalns—Tukums II
Vēsture
1950. gadā posms Rīga—Dubulti bija pirmā elektrovilcienu līnija Latvijā. Turpmākajos gados elektrovilcienu satiksme tika nodrošināta līdz pat Tukumam.
Centrālāfrikas Republika
Neraugoties uz saviem bagātajiem minerālu resursiem, Centrālāfrikas Republika ir viena no nabadzīgākajām valstīm pasaulē.
Ģeogrāfija
Centrālāfrikas Republika ir valsts bez izejas uz jūru, kas atrodas Āfrikas kontinenta iekšienē. Liela daļa teritorijas sastāv no līdzenas vai lēzenas plakankaļņu savannas (Azandes plakankalne), kas atrodas aptuveni 500 m virs jūras līmeņa. Ziemeļaustrumos atrodas Fertita kalnu masīvs, sastāvošs no atsevišķiem kalniem un grēdām (Aburaseinas, Dar-Šallas un Mongo), un valsts dienvidrietumu daļā ir izkaisīti erodēti klinšaini pakalni ("kagasi"). Ziemeļrietumos uz robežas ar Kamerūnu atrodas Karres kalni (pazīstami arī kā Jades masīvs), granīta plato ar augstumu virs kilometra. Rietumu daļā Berberati-Buāras-Bodas apkaimē balta kaļķakmens viļņota plakankalne. Austrumdaļa kopumā nolaidena dienvidu virzienā.
Fauna
CĀR teritorijā zināmas 765 putnu sugas.
Transports
Transporta sistēma CĀŖ tradicionāli ir centralizēta ap galvaspilsētu Bangi, un kopš 1999. gada astoņi ceļi savieno to ar citām galvenajām valsts pilsētām un Kamerūnu, Čadu un Dienvidsudānu; no tiem ir asfaltēti tikai maksas ceļi (2% no ceļu kopgaruma). Lietus sezonā no jūlija līdz oktobrim daļa ceļu ir neizbraucama.
Bangi ir valsts vienīgā upju osta, uz Brazavilu (Kongo) un Zongo (Kongo DR) lielāko daļu gada kuģo prāmji. No Brazavilas preces pa dzelzceļu tiek transportētas uz Kongo Atlantijas okeāna ostu Puentnuāru. Upes osta dod lielāko daļu valsts starptautiskās tirdzniecības, un tās kravu apstrādes jauda ir 350 000 tonnu; tās piestātņu garums ir 350 metru. Seklajā periodā (no aprīļa līdz jūlijam) Ubangi no galvaspilsētas uz austrumiem kuģojama tikai kuģiem ar iegrimi mazāk nekā 60 cm, uz Kongo pusi - līdz 180 cm.
Gints Bude
Biogrāfija
Kopš 1993. gada konkursu Mis un Misters Latvija tērpu mākslinieks un kustību konsultants.
Folklenda Salas
Arhipelāgs atrodas 483 km attālumā no Dienvidamerikas piekrastes. Sastāv no divām lielām salām (Rietumu un Austrumu) un aptuveni 200 mazākām saliņām un klintīm.
2009. gada Riebiņu novada domes vēlēšanas
Vēlēšanās visvairāk balsu ieguva Tautas partija (38,84%), bet novada domē iekļuva arī visi pārējie kandidātu saraksti. Riebiņu novada domes vēlēšanās piedalījās 2 679 vēlētāji jeb 54,6% no balsstiesīgajiem. No vēlēšanu aploksnēm derīgas bija 2 675, bet savu balsi par kādu no sarakstiem atdeva 2 620 vēlētāji.
Brīvzemnieku pagasts
Ūdenstilpes
Lielais Ozolmuižas ezers, Mazais Ozolmuižas ezers, Paužezers, Purezers, Svētezers.
Temuko
Temuko ir pilsēta Čīlē, Araukānijas reģiona un Kautinas provinces administratīvais centrs. 2012. gadā pilsētā dzīvoja aptuveni 269 tūkstoši iedzīvotāju. Pēc iedzīvotāju skaita Temuko ir sestā lielākā Čīles pilsēta. Tā atrodas aptuveni 670 km uz dienvidiem no valsts galvaspilsētas Santjago. Pilsētu 1881. gadā dibināja spāņi. Pirms tam šajā apgabalā dzīvoja mapuču cilts indiāņi.
Tuneļdiode
Tuneļdiode ir pusvadītāju diode, kas atšķiras no parastās diodes ar negatīvas diferenciālās pretestības posmu voltampēru raksturlīknes tiešajā zarā. Šāda īpašība tuneļdiodēm piemīt tuneļefekta dēļ. Tuneļdiodēm p-n pārejas vietās ir liels metālu piejaukums, tāpēc pie maziem spriegumiem, kad parastām diodēm strāva vēl nav liela, sakarā ar to, ka elektroniem nav enerģijas, lai pārvarētu potenciālu barjeru, rodas elektriskais lauks ar intensitāti 10 kV/m, kas dod elektroniem enerģiju, un potenciālu barjera lavīnveidā samazinās. Rodas negatīvas pretestības posms, strāva samazinās līdz minimālai vērtībai, pēc tam tā sāk palielināties, un sasniedz maksimālo vērtību, pie pārkrituma sprieguma. Pēc tam tā strādā kā parasta diode.
Everests
Vēsture
Kad 1852. gadā tika pabeigta Lielā Indijas uzmērīšana sera Džordža Everesta vadībā, Himalaju kalnu augstuma mērījumi liecināja, ka visaugstākā ir "Virsotne XV" (en). 1856. gadā mērnieks Endrū Vo aprēķināja, ka virsotne ir 8848 m augsta. 1865. gadā "Virsotni XV" nosauca par Everesta kalnu (Mount Everest).
Degunragputnu dzimta
Uzvedība un barība
Degunragputni ir dienas putni, parasti uzturas pa pāriem vai mazās ģimeņu grupās. Reizēm, beidzoties ligzdošanai, degunragputni pulcējas lielākos baros, lai kopīgi barotos un nakšņotu. Šādā nakts barā var savākties līdz pat 2400 indivīdiem.
Dažas sugas ir izteikti teritoriālas, tās pamatā sargā barošanās vietu. Augļēdāji ceļo vairāk, meklējot barību, līdz ar to tiem nepiemīt izteiktā teritorijas sajūta.
Klasifikācija
Degunragputnu dzimta (Bucerotidae)
Alerģija
Alerģija ir organisma reakcija uz organismā vai vidē esošām specifiskām vielām — alergēniem. Alerģijai parasti ir nepatīkamas izpausmes, piemēram, nātrene, dermatīts, tūska, izsitumi, alerģiskas iesnas, šķaudīšana.
Alerģijas izpausmes
Alerģijas izpausmes var būt vietējas vai sistēmiskas. Vietējas:
Džeisons Kramps
Džeisons Filips Kramps (dzimis Bristolē, Anglijā) ir austrāļu spīdveja braucējs. Viņš ir Spīdveja Pasaules čempions 2004., 2006. un 2009. gadā un ir daudzkārtējs Speedway Grand Prix posmu uzvarētājs.
Francijas Dienvidjūru un Antarktikas Zemes
Ekonomika
Teritorijā ir reģistrēta tirdzniecības flote ar kopējo tonnāžu 1999.g. 2 892 911 BRT.
Čarltons
Čarltons var būt:
2002. gada ziemas olimpiskās spēles
Šajās olimpiskajās spēlēs piedalījās 47 Latvijas sportisti, kuri startēja 8 sporta veidos.
Vimbldonas čempionāts
Korti
Vimbldonas kortos nav elektrības apgaismojuma, tāpēc mači jābeidz līdz ar tumsas iestāšanos. Izņēmumi ir Centrālais un 1. korts, kur, pēc izvirzāmā jumta uzstādīšanas, mači var turpināties līdz pulksten 11 vakarā.
Vimbldonas čempionāta turnīri
Vimbldonas čempionāts sastāv no pieciem galvenajiem turnīriem, četriem junioru turnīriem un septiņiem ielūguma turnīriem.
Galvenie turnīri
Pieci galvenie turnīri, iekavās spēlētāju vai pāru (dubultspēlēs) skaits:
Organizatora ienākumi
Pat pirmajā pēckara gadā Vimbldonas turnīrs joprojām bija rentabls uzņēmums, lai gan togad organizatori no tā saņēma tikai 750 mārciņas tīro peļņu - pārējie ieņēmumi tika izmantoti, lai atjaunotu fondus, kas iztukšojās sešos gados, kad čempionāts netika rīkots. Tomēr turpinājumā ienākumi atkal strauji pieauga, jau piecu gadu periodā no 1946. līdz 1950. gadam vidēji gadā sasniedzot 14 tūkstošus, nākamajos piecos gados - 43 tūkstošus un 70. gadu sākumā tuvojoties 80 tūkstošiem gadā. Izaugsme samazinājās pagājušā gadsimta 60. gadu beigās sakarā ar ienākšanu atklātajā ērā: ja 1967. gadā neto peļņa bija aptuveni 55 tūkstoši, tad gadu vēlāk, ņemot vērā 26 tūkstošu mārciņu izmaksu naudas balvu veidā dalībniekiem, ALT ieguva tikai 36 tūkstošus mārciņu. Tomēr, spēcīgāko profesionāļu atgriešanās dēļ, Vimbldonas īslaicīgais ienākumu kritums tika ātri pārvarēts, un jau 1969. gadā ALT pat pēc balvu naudas atskaitīšanas saņēma vairāk nekā 90 tūkstošus mārciņu.
Naudas balvas
Situācija mainījās pēc atklātās ēras sākuma, kad spēlētāju naudas balvas kļuva oficiālas. Pirmajā atklātajā Vimbldonas čempionātā naudas balvu kopsumma bija 26 150 mārciņas, no kurām divus tūkstošus saņēma čempions vīriešu vienspēlēs, bet 750 - sieviešu čempione. Tomēr katrs dalībnieks vismaz kaut ko saņēma, ieskaitot zaudētājus pirmajā kārtā (50 mārciņas vīriešiem un 25 sievietēm). Šīs summas bija pieticīgas salīdzinājumā ar drīzumā notikušo ASV atklāto čempionātu, taču atšķirība bija tā, ka naudas balvas ASV tika saņemtas no sponsoriem, savukārt Anglijas Zālāju tenisa asociācija dalīja spēlētājiem savus turnīra ieņēmumus. Turpmāk balvu maksājumi Vimbldonā strauji pieauga un tikai astoņos gados pieauga vairāk nekā sešas reizes, un sievietēm šī izaugsme bija vēl lielāka, un 1976. gada čempionei tika samaksāts 13 reizes vairāk nekā 1968. gadā — 10 tūkstoši mārciņu. 1975. gadā kopējais balvu fonds pārsniedza 100 tūkstošus mārciņu, bet nepilnus desmit gadus vēlāk, 1984. gadā - miljonu. Desmit miljonu robežu pārsniedza 2005. gadā.
Degunragputnveidīgie
Sistemātikas izmaiņas
Jaunākajos ģenētiskajos pētījumos ir atklājies, ka zemes degunragputni (Bucorvus) vēsturiski veido atšķirīgu attīstības līnju, tādēļ mūsdienās tos izdala atsevišķā dzimtā. Pastāv uzskats, ka zemes degunragputnu evolūcija aizsākusies Āfrikā, bet pārējiem degunragputniem Āzijā.
Sindija Klasena
Profesionālo karjeru noslēgusi 2015. gadā. Pēc karjeras beigām ieguvusi zinātņu grādu psiholoģijā un strādā Kalgari pilsētas policijā.